b"\n_START_ARTICLE_\nAnglicanisme\n_START_PARAGRAPH_\nL'anglicanisme o l'esgl\xc3\xa9sia anglicana \xc3\xa9s una denominaci\xc3\xb3 cristiana protestant que segueix les doctrines establertes per l'Esgl\xc3\xa9sia d'Anglaterra. At\xc3\xa8s que l'origen de l'anglicanisme difereix de la resta de les denominacions protestants, teol\xc3\xb2gicament comparteix doctrines amb l'Esgl\xc3\xa9sia Cat\xc3\xb2lica i el Protestantisme, per\xc3\xb2, hist\xc3\xb2ricament s'ha considerat part del moviment protestant, i la llei brit\xc3\xa0nica la reconeix com a esgl\xc3\xa9sia protestant.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia Anglicana estableix el seu origen hist\xc3\xb2ric en la missi\xc3\xb3 de sant Agust\xc3\xad de 597, qui va ser enviat pel papa per realitzar l'evangelitzaci\xc3\xb3 dels anglesos. Amb el suport dels cristians residents de Kent, va establir la seva esgl\xc3\xa9sia a Canterbury, i es va convertir en el primer arquebisbe de Canterbury. Anglaterra va ser una naci\xc3\xb3 cat\xc3\xb2lica fins al 1534, quan es va separar oficialment de Roma durant el regnat d'Enric VIII. La ruptura es va provocar per la negaci\xc3\xb3 del papa Climent VII a anul\xc2\xb7lar el matrimoni d'Enric amb Caterina d'Arag\xc3\xb3, tieta del rei Carles V, emperador del Sacre Imperi Romanogerm\xc3\xa0nic el 1527. El 1529 Enric VIII va redactar un manuscrit de fonts antigues que provaven que la supremacia espiritual pertanyia al monarca i demostrava la il\xc2\xb7legalitat de l'autoritat papal. L'Esgl\xc3\xa9sia d'Anglaterra va recon\xc3\xa8ixer a Enric VIII com autoritat suprema el 1531, encara que el rei volia aconseguir un acord amb el papa. El 1532 l'Esgl\xc3\xa9sia va comen\xc3\xa7ar a trencar els vincles amb l'Esgl\xc3\xa9sia Cat\xc3\xb2lica, donant autoritat sobre les q\xc3\xbcestions matrimonials a l'arquebisbe de Canterbury qui va anul\xc2\xb7lar el matrimoni d'Enric. Finalment, el 1534 es va proclamar l'Acte de Submissi\xc3\xb3 del Clergat, amb el qual es donava fi a la influ\xc3\xa8ncia del papa, i confirmava als reis d'Anglaterra com a caps suprems de l'Esgl\xc3\xa9sia d'Anglaterra._NEWLINE_Malgrat la separaci\xc3\xb3 de Roma, l'Esgl\xc3\xa9sia d'Anglaterra sota Enric VIII va romandre essencialment cat\xc3\xb2lica en teologia. El papa Lle\xc3\xb3 X, havia donat el t\xc3\xadtol de fidei defensor, defensor de la fe, a Enric VIII, principalment pels seus atacs contra el luteranisme. Per\xc3\xb2, amb el creixement de la fe protestant en el continent a poc a poc la doctrina anglicana va ser influenciada pel protestantisme, especialment durant el segle XVII. _NEWLINE_Avui, no existeix una Esgl\xc3\xa9sia Anglicana \xc3\xbanica, sin\xc3\xb3 que, diverses esgl\xc3\xa9sies accepten l'autoritat de l'arquebisbe de Canterbury i la teologia de l'Esgl\xc3\xa9sia d'Anglaterra, entre d'elles l'Esgl\xc3\xa9sia Episcopal Escocesa i les esgl\xc3\xa9sies episcopals\n_START_SECTION_\nDoctrina\n_START_PARAGRAPH_\nL'Esgl\xc3\xa9sia d'Anglaterra es considera una esgl\xc3\xa9sia reformada i protestant i alhora dins de la tradici\xc3\xb3 cat\xc3\xb2lica: reformada ja que la doctrina protestant l'ha influ\xc3\xaft, ja que no accepta l'autoritat del Papa; cat\xc3\xb2lica ja que declara ser la continuaci\xc3\xb3 de l'esgl\xc3\xa9sia apost\xc3\xb2lica i universal, i no pas una nova formaci\xc3\xb3, a m\xc3\xa9s que conserva l'estil lit\xc3\xbargic de la missa i l'adoraci\xc3\xb3 cat\xc3\xb2lics. En molts aspectes l'anglicanisme mant\xc3\xa9 una pol\xc3\xadtica de toler\xc3\xa0ncia d'idees. Per aix\xc3\xb2, hi ha faccions molt ortodoxes i conservadores i faccions carism\xc3\xa0tiques. Aquesta toler\xc3\xa0ncia tamb\xc3\xa9 ha perm\xc3\xa8s el sorgiment de doctrines que es consideren liberals, i el 1998 l'esgl\xc3\xa9sia accept\xc3\xa0 els homosexuals com a membres de ple dret de l'esgl\xc3\xa9sia per\xc3\xb2 exigint el celibat, i el 2 de novembre de 2003 l'Esgl\xc3\xa9sia Episcopal ordena el primer bisbe que es reconeix homosexual."